recursal/SuperWikiNEXT-32B huggingface dataset:
**„Did It Again"** je druhý singel kolumbijskej speváčky Shakiry z albumu *She Wolf*. Oficiálne vyšiel 16. oktobra 2009. Pieseň má aj španielsku verziu s názvom „Lo Hecho Está Hecho".

Videoklip
---------

Video režírovala Sophie Mullerová. Natáčalo sa 17. a 18. septembra 2009 v Los Angeles. Video oficiálne vyšlo 30. októbra 2009. Na začiatku videa je Shakira v saune so svojimi priateľkami. Vo videu predvádza Shakira posteľnú gymnastiku s mladým mužom. Vystupujú v ňom tiež Korejské ženy , ktoré bijú na bubny. Na koniec videa Shakira tancuje v hale , osvetlenej lúčmi svetla. V zremixovanej verzii so spevákom Kid Cudom vystupuje Kid v rovnakej hale ako Shakira.

Umiestnenie v hitparádach
-------------------------

Pieseň sa dostala až na vrchol U.S. Billboard Latin Pop Songs a U.S. Billboard Dance/Club Play Songs. Po tom čo Shakira odspievala pieseň v sútaži "X Factor" sa v Oficialnej Britskej Hitparade vyšplhala z 135. miesta až na 26. miesto.

Kritika
-------

Kritici označili túto skladbu ako briliantovú, teda oveľa lepšiu ako skladbu „She Wolf".

Propagácia
----------

Shakira odspievala túto pieseň aj MTV European Music Awards 5.Novembra 2009 v Berlíne a tiež v Britskej súťaži talentov "X Factor".
**Purus** (port. Rio Purus, špa. Río Purús) je rieka, ktorá preteká Peru a Brazíliou. Je pravostranným a najväčším prítokom Amazonky. Do Amazonky sa vlieva západne od ďalšieho prítoku Madeira.

Pramení v Peruánskych Andách, v provincii Ucayali približne 320 km severne od mesta Cusco. Odtiaľ tečie rieka severovýchodne hustým porastom Amazonskej nížiny (až 91% povrchu povodia tvoria lesy). Tok rieky je členitý s častými meandrami. Rieka sa do Amazonky vlieva približne 150 km západne od mesta Manaus. Najväčším prítokom je rieka Acre.

Na hornom toku rieky boli v roku 2008 pomocou satelitu objavené geoglyfy neznámej predkolumbovskej kultúry.

Referencie
----------

1. 1 2  Watersheds of the World: South America - Amazon Watershed: Purus Subbasin World Resources Institute
2. ↑  Angerlika Franz: *Vergessene Baumeister des Dschungels* na *Spiegel Online* z 12. januára 2010

Iné projekty
------------

Commons
* Spolupracuj na Commons Commons ponúka multimediálne súbory na tému **Purus**
**Platničková atelektáza** (zriedkavejšie **diskoidná atelektáza** alebo **lineárna atelektáza**, v minulosti **Fleischnerove línie**) je osobitnou formou atelektázy. Prvýkrát ju popísal Fleischner v roku 1938. Názov je odvodený poľa jej tvaru plochého disku až platne. Môže byť izolovaná i mnohopočetná. Obyčajne smeruje kolmo na popľúcnicu, s ktorou je v priamom kontakte. Môže byť horizontálna i vertikálna a na rtg snímke hrudníka má vzhľad čiarového až pruhovitého zatienenia, pričom skutočný rozsah býva spravidla väčší ako sa zo snímky zdá.

Jej vznik je podmienený kolapsom pľúcnych mechúrikov pri ich zníženej ventilácii. Najväčšiu tendenciu k takémuto kolapsu má pľúcny parenchým v bazálnych (dolných) častiach pľúc, čo je podmienené kombináciou ich anatomického usporiadania a pôsobením gravitácie.

Platničková atelektáza sa vyskytuje často, najmä u pacientov v nemocnici. Spojitosť má najmä so zhoršeným dýchaním - po operácii, u dlhodobo upútaných na lôžko, pri poruchách pohyblivosti bránice a podobne.

Zdroje
------

1. ↑  FLEISCHNER, FG. Über das Wessen der baselan horizontalen Schattenstreifen im Lungenfeld. *Wien Arch Inn Med*, 1936, roč. 28, s. 461-480.
2. ↑  HANSELL, David M. *Imaging of Diseases of the Chest*. [s.l.] : Mosby (Elsevier), 2010. ISBN 9780723434962. (anglicky)
**Krištof 04** alebo **Krištof 4** (pôvodne *Krištof 08*) je volací znak a všeobecne rozšírené označenie vrtuľníka a základne vrtuľníkovej záchrannej zdravotnej služby v  Košiciach.

História a súčasnosť
--------------------

Záchranná služba v  Košiciach sa etablovala delimitáciou z Krajského ústavu národného zdravia Košice. Vznikla  1.januára 1990 ako príspevková organizácia Ministerstva zdravotníctva SR a bola financovaná z fondu regionálnej národnej poisťovne. Popri Centrálnom zdravotnom dispečingu a Rýchlej zdravotníckej pomoci v areáli Univerzitnej nemocnice Louisa Pasteura v Košiciach vzniklo už 15.augusta 1989 stredisko Leteckej záchrannej služby, ktoré 1. augusta 1990 začalo nepretržitú činnosť. Od samotného vzniku technické zázemie (vrtuľník, pilota, obslužný personál) a zdravotnícky personál poskytovala spoločnosť Air Transport Europe Poprad. Na začiatku pomocou sovietskeho vrtuľníka Mil Mi-2. Od roku 1993 prenajímala stredisku košickej Leteckej záchrannej služby vrtuľník Aerospatiale AS 355 F2 Ecureuil. Vybavenie a organizačné zabezpečenie vykonávala ZS Košice. Od 1. januára 2006 popradská spoločnosť ATE prevzala do svojej správy celé stredisko. Košické stredisko zasahuje v okruhu 70 km. Nepretržitú pohotovosť na základni vrtuľníky Agusta A109K2 a vypomáha aj Aerospatiale AS 355 F2 Ecureuil. V roku 2011 bol dokončený nový hangár a sídlo stanice v areáli Univerzitnej nemocnice L. Pasteura v Košiciach.

Pôvodný volací znak základne pri jej vzniku v roku 1990 bol *Krištof 08*, no ten bol po rozdelení Česko-Slovenska a prevzatí služby spoločnosťou ATE zmenený na Krištof 04.

Referencie
----------

1. ↑  Svetoň Pavol.:Vrtuľníky nad Tatrami. Vydavateľstvo Matice Slovenskej Martin, 2009, str. 240
2. ↑
3. ↑  Strediská LZS

Pozri aj
--------

* Vrtuľníková záchranná zdravotná služba

Externé odkazy
--------------

* Air - Transport Europe
* 

  


| * z
* d
* u
Vrtuľníková záchranná zdravotná služba |
| --- |
| Súčasné základne VZZS | 
* **Krištof 01** (Bratislava)
* **Krištof 02** (Banská Bystrica)
* **Krištof 03** (Poprad)
* **Krištof 04** (Košice)
* **Krištof 05** (Nitra)
* **Krištof 06** (Žilina)
* **Krištof 07** (Trenčín)

 |
| Zaniknuté základne VZZS | 
* **Krištof 10** (Nové Zámky)

 |
Manipulačné rameno Canadarm počas misie STS-72 raketoplánu *Endeavour*, január 1996
**Remote Manipulator System** (skratka **RMS**), po slovensky *systém manipulácie s predmetmi na diaľku* alebo ***Kanadská ruka***, bolo pätnásť metrov dlhé manipulačné rameno raketoplánu. Vyvinula ho kanadská firma Spar Aerospace Ltd. a jeho hmotnosť bola zhruba 410 kg.

Práca s ním bola možná len vtedy, keď boli otvorené dvere do nákladového priestoru. Toto rameno mali všetky operačné americké raketoplány, ale skúšobný prototyp Enterprise ho neobsahoval. Prvýkrát ho raketoplán obsahoval pri lete STS-2, ktorý odštartoval 12. novembra 1981. 

Nachádzalo sa v nákladovom priestore družicového stupňa (orbitera) a bolo diaľkovo ovládané. Umožňovalo vykonávať rozličné činnosti, napríklad vypustenie a znovuzachytenie nákladu raketoplánu, či prezeranie rôznych častí stroja alebo jeho nákladu (za predpokladu, že na jeho konci bola umiestnená kamera). Po havárii Columbie sa manipulačné rameno využívalo tiež pri kontrole tepelného štítu raketoplánu, aby bolo možné prípadné poškodenie včas odhaliť a opraviť. Nakoľko manipulátor sám na všetky časti raketoplánu nedosiahol, pripájala sa k nemu predlžovacia tyč IBA (Inspection Boom Assembly), na ktorej boli prístroje OBSS (Orbiter Boom Sensor System) umožňujúce vykonať podrobnú prehliadku tepelného štítu. Po prvýkrát sa kontrola tepelného štítu robila počas misie STS-114.


|  |  |
| --- | --- |
|  | Kozmonautický portál |
Súradnice: 42°51′57″S 25°29′15″V﻿ / ﻿42,86583°S 25,48750°V﻿ / 42.86583; 25.48750

**Dom Caňa Šiškova** (bulh. Къща на Цаню Шишков‎ – *Kăšta na Caňu Šiškov*), je dom z prvej polovice 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky miestneho významu.

Lokalita
--------

Dom Caňa Šiškova sa nachádza v historickej časti mesta Triavna na ulici „P. R. Slavejkov" (bulh. улица „П. Р. Славейков", doslova *ulica P. R. Slavejkova*) č. 22.

Dejiny
------

Dom bol postavený v prvej polovici 19. storočia. V roku 1845 sa v dome narodil Caňu Šiškov, neskorší člen a kuriér tajného revolučného výboru, ktorý v Triavne v roku 1872 založil Vasil Levski v spolupráci s Nikolom Kabakčievom. V dome nachádzali útočisko Vasil Levski, Nikola Kabakčiev, Georgi Izmirliev a druhí bulharskí revolucionári. Do roku 1876 sa v dome uskutočňovali schôdze revolučného výboru a dom taktiež slúžil ako skladisko streliva pre revolucionárov.

V roku 1967 dom získal štatút kultúrnej pamiatky miestneho významu. V roku 1976 bola na fasáde domu inštalovaná pamätná kamenná doska s reliéfovým vyobrazením Caňu Šiškova (v súčasnosti demontovaná z dôvodu nebezpečenstva pádu).

Charakteristika
---------------

Dom je postavený na úrovni ulice a skladá sa z prízemia s ďukianom (druh obchodu so skladom v bulharských obrodeneckých domoch) a obytného prvého poschodia.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Rok vyhlásenia: 1967

Dôvod pamiatkovej ochrany: architektonická hodnota budovy

Oficiálny názov na zozname kultúrnych pamiatok: *Kăšta na Caňu Šiškov* (bulh. Къща на Цаню Шишков, doslovne Dom Caňa Šiškova)

Galéria
-------

* pohľad na dom z juhovýchodupohľad na dom z juhovýchodu
* južná fasáda budovyjužná fasáda budovy
* severná fasáda budovyseverná fasáda budovy
* časť južnej fasádyčasť južnej fasády
* detail zo západnej fasádydetail zo západnej fasády
* pamätný nápis na budovepamätný nápis na budove

Referencie
----------

1. 1 2 3 4 5 6 7 8 9 10 11 12 13  DIMITROVA, Irina. Na razchodka iz văzroždenska Triavna. Varna : Izdatelstvo „Slavena". 2018. 72 s. ISBN 9786191901289. S. 35. (po bulharsky)
2. 1 2 3 4 5 6 7 8 9   *Регистри | Община Трявна* [online]. tryavna.bg, 2017-06-26, [cit. 2023-07-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Caňa Šiškova**
**SAP Open 2008** bol tenisový turnaj mužov, ktorý sa konal v dňoch od 18. do 25. februára 2008 na otvorených dvorcoch s tvrdým povrchom v kalifornskom San José. Titul v dvojhre získal Američan Andy Roddick, ktorý vo finále porazil Čecha Štěpánka. Bol to jeho 24. titul v dvojhre na okruhu ATP. Titul vo štvorhre získali Američania Scott Lipsky a David Martin, ktorí vo finále porazili iný americký pár Bob Bryan, Mike Bryan. Pre oboch to bol prvý titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na SAP Open 2008*
**USA Andy Roddick** vs. Česko Radek Štěpánek 6-4 7-5

### Štvorhra mužov

*Bližšie informácie v hlavnom článku: Mužská štvorhra na SAP Open 2008*
**USA Scott Lipsky / USA David Martin** vs. USA Bob Bryan / USA Mike Bryan 7-6(4) 7-5

Externé odkazy
--------------

| * z
* d
* u
Turnaje SAP Open |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 |  |  |  |  |  |  |  |  |  |

 |
Diagram Keplerových dráh a ich excentricita. Zelená krivka v tomto obrázku je parabolická dráha, modrá hyperbolická, červená eliptická a sivá kruhá.
Parabolická dráha je zobrazená v vľavo dole, kde gravitačná studňa (čierna) centrálnej hmoty ukazuje potenciálnu energiu a kinetická energia parabolickej trajektórie je zobrazená červenou farbou. S rastúcou vzdialenosťou od centra kinetická energie s poklesom rýchlosti klesá a gravitačná sa zvyšuje. Kinetická energia v nekonečne je rovná nule. Vľavo hore je kruhová, vedľa eliptická a vpravo dole hyperbolická dráha.
**Parabolická dráha** v astrodynamike alebo nebeskej mechanike je Keplerovou dráhou s excentricitou rovnou 1 (e=1). Nazýva sa **úniková dráha.** Charakteristická energia sa rovná nule (C3=0). 

Podľa štandardných predpokladov teleso, pohybujúce sa po parabolickej trajektórii letí do nekonečna, kde relatívna rýchlosť oproti centrálnemu telesu je rovná nule. Teleso sa nikdy nevráti. Parabolické trajektórie sú minimálne energetické únikové trajektórie, oddeľujúce pozitívne energetické hyperbolické dráhy od eliptických dráh s negatívnou energiou. 

Parabolická dráha je teoretická dráha, pre lety okolo centrálneho telesa sa používa eliptická dráha a pre odlet od telesa hyperbolická dráha.

Rýchlosť
--------

Úniková rýchlosť ( {\displaystyle v\,}) telesa, pohybujúceho sa po parabolickej trajektórii: 

{\displaystyle v={\sqrt {2\mu \over r}}}
kde: 

* {\displaystyle r\,} je radiálna vzdialenosť obiehajúceho a centrálneho telesa ,
* {\displaystyle \mu \,} je štandardný gravitačný parameter .

Energia
-------

Podľa štandardných predpokladov špecifická orbitálna energia ( {\displaystyle \epsilon \,}) parabolickej trajektórie je nula, takže rovnica pre zachovanie orbitálnej energie pre túto trajektóriu má podobu: 

{\displaystyle \epsilon ={v^{2} \over 2}-{\mu \over r}=0}
kde: 

* {\displaystyle v\,} je orbitálna rýchlosť obiehajúceho tela,
* {\displaystyle r\,} je radiálna vzdialenosť obiehajúceho telesa od centrálneho telesa ,
* {\displaystyle \mu \,} je štandardný gravitačný parameter .

Charakteristická energia (štvorec rýchlosti v nekonečne) je 0: 

{\displaystyle C\_{3}=0}

Radiálna parabolická trajektória
--------------------------------

Radiálna parabolická trajektória je neperiodická trajektória na priamke, kde relatívna rýchlosť oboch objektov je vždy úniková rýchlosť. Existujú dva prípady: telesá sa vzďaľujú od seba alebo sa k sebe približujú.

Pozri aj
--------

* Keplerova dráha
* Kruhová dráha
* Eliptická dráha
* Hyperbolická dráha
* Parabola
* Hyperbola

Zdroj
-----


|  |  |
| --- | --- |
|  | Fyzikálny portálAstronomický portálKozmonautický portál |

*Tento článok je čiastočný alebo úplný preklad článku Parabolic\_trajectory na anglickej Wikipédii (číslo revízie nebolo určené).*

* Bate, Roger; Mueller, Donald; White, Jerry (1971). *Fundamentals of Astrodynamics*. Dover Publications, Inc. New York. ISBN 0-486-60061-0 p 188
* Montenbruck, Oliver; Pfleger, Thomas (2009). *Astronomy on the Personal Computer*. Springer-Verlag Berlin Heidelberg. ISBN 978-3-540-67221-0 p 64<references group="" responsive="">
**Fanas** (starogr. *Φάνας* – *Fanas*) bol olympijský víťaz v dolichu v roku 684 pred Kr.

Fanas z Messénie zvíťazil v dolichu, t. j. *v dlhom behu* na 25. olympijských hrách v roku 684 pred Kr. Súťažil v bežeckej disciplíne, ktorú v Olympii zaviedli na 15. hrách v roku 720 pred Kr. Dolichos sa spočiatku bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.

V polovici 7. storočia pred Kr. sa Sparťanmi zotročení Messénčania masovo vzbúrili a začala sa *druhá messénska vojna*, ktorá trvala až sedemnásť rokov. Podľa antického autora Pausania si táto vojna vyžiadala mnoho krvi a medzi tými Messénčanmi, ktorí padli v boji za slobodu svojej vlasti, bol aj Fanas.

Referencie a bibliografia
-------------------------

1. ↑  Michael Whitby, *Sparta* str. 204.
2. 1 2  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 316.
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 113.
4. ↑  Eusebios, *Kronika* 2,193.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
6. ↑  Vojtech Zamarovský. *Grécky zázrak*. Bratislava : Mladé letá, 1990. ISBN 80-06-00122-7. S. 189.

Pozri aj
--------

* Zoznam olympijských víťazov staroveku
Súradnice: 42°51′53″S 25°29′06″V﻿ / ﻿42,86472°S 25,48500°V﻿ / 42.86472; 25.48500

**Dom Nikolu Stojčeva** (bulh. Къща на Никола Стойчев‎ – *Kăšta na Nikola Stojčev*), alebo **Dom Nikolu Stančeva** (bulh. Къща на Никола Станчев‎ – *Kăšta na Nikola Stančev*) je dom z polovice 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky súborového významu.

Lokalita
--------

Dom Nikolu Stojčeva sa nachádza v historickej časti mesta Triavna na ulici „P. R. Slavejkov" (bulh. улица „П. Р. Славейков", doslova *ulica P. R. Slavejkova*) č. 60.

Dejiny
------

Dom bol postavený v roku 1850. V roku 1967 dom získal štatút kultúrnej pamiatky súborového významu.

Počas svojej existencie bol dom niekoľkokrát reštaurovaný.

Charakteristika
---------------

Autorom stavby je významný trevnenský staviteľský majster Dimităr Sergiuv.

Dom je postavený na úrovni ulice pričom fasáda sa prispôsobuje zmenám terénu na pozemku na ktorom sa stavba nachádza. V prízemnej časti domu sa nachádzal ďukian (druh obchodu so skladom v bulharských obrodeneckých domoch) a pivnica, nadzemné obytné poschodie sa arkierovo rozširuje nad prízemím.

Štatút a dôvod pamiatkovej ochrany
----------------------------------

Kategória: kultúrna pamiatka súborového významu

Rok vyhlásenia: 1967

Dôvod pamiatkovej ochrany: architektonická hodnota budovy

Oficiálny názov na zozname kultúrnych pamiatok: *Kăšta na Nikola Stančev* (bulh. Къща на Никола Станчев, doslovne Dom Nikolu Stančeva)

Galéria
-------

* celkový pohľad na dom z juhovýchoducelkový pohľad na dom z juhovýchodu
* južná fasáda domujužná fasáda domu
* východná fasáda domuvýchodná fasáda domu
* z južnej fasádyz južnej fasády
* pohľad na vrchnú časť domupohľad na vrchnú časť domu
* dvere do domu v južnej fasádedvere do domu v južnej fasáde

Referencie
----------

1. 1 2 3 4 5 6 7 8 9 10 11 12 13  DIMITROVA, Irina. Na razchodka iz văzroždenska Triavna. Varna : Izdatelstvo „Slavena". 2018. 72 s. ISBN 9786191901289. S. 45. (po bulharsky)
2. 1 2 3 4 5 6   *АРХИТЕКТОН ДИМИТЪР СЕРГЮВ И НЕГОВИТЕ „ЧЕДА" ИЗ БЪЛГАРИЯ* [online]. tryavna-museum.eu, [cit. 2023-07-07]. Dostupné online.
3. 1 2 3 4 5 6  ЦОНЕВ, Момчил. *Къщите и мостовете на архитектон Димитър Сергюв в Трявна* [online]. stornik.org, 2020-11-23, [cit. 2023-07-07]. Dostupné online.
4. 1 2 3 4 5 6 7 8 9   *Регистри | Община Трявна* [online]. tryavna.bg, 2017-06-26, [cit. 2023-07-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Nikolu Stojčeva**
**SAP Open 2009** bol tenisový turnaj mužov, ktorý sa konal v dňoch od 9. do 15. februára 2009 na otvorených dvorcoch s tvrdým povrchom v kalifornskom San José. Titul v dvojhre získal Čech Radek Štěpánek, ktorý vo finále porazil Američana Fisha. Bol to jeho štvrtý titul v dvojhre na okruhu ATP. Titul vo štvorhre získali Nemec Tommy Haas a Čech Radek Štěpánek, ktorí vo finále porazili indicko-fínsky pár Rohan Bopanna, Jarkko Nieminen. Pre Štěpánka to bol 13. a pre Haasa prvý titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na SAP Open 2009*
**Česko Radek Štěpánek** vs. USA Mardy Fish 3-6 6-4 6-2

### Štvorhra mužov

*Bližšie informácie v hlavnom článku: Mužská štvorhra na SAP Open 2009*
**Nemecko Tommy Haas / Česko Radek Štěpánek** vs. India Rohan Bopanna / Fínsko Jarkko Nieminen 6-2 6-3

Externé odkazy
--------------

* Oficiálna stránka turnaja

| * z
* d
* u
Turnaje SAP Open |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 |  |  |  |  |  |  |  |  |  |

 |
Súradnice: 60°21′S 1°13′Z﻿ / ﻿60,350°S 1,217°Z﻿ / 60.350; -1.217

**Shetlandy** (po angl. *Shetland Islands* alebo *Shetland*) sú skupina asi 115 ostrovov v Spojenom kráľovstve na kraji Severného mora na severovýchod od Škótska. Administratívne tvoria jednu z 32 škótskych tzv. oblastí rady (council areas) Škótska.

Celková rozloha je asi 1 466 km², obýva ich približne 23 000 obyvateľov a z 2/3 sú neobývané. Obyvatelia sú nórskeho pôvodu s osobitým nárečím, prevažne lovia ryby a chovajú ovce a kone. Správne stredisko je asi 8-tisícový Lerwick na najväčšom ostrove nazývanom Mainland. 

Ostrovy majú pahorkatinný povrch, časté hmly, mierne prímorské podnebie, veľa lúk. Sú tu hniezdiská vodných vtákov (tzv. vtáčie bazáre).

Zo Shetlandov pochádza plemeno shetlandský poník.

Doprava
-------

Hlavné letisko súostrovia v Sumburghu na južnom výbežku ostrova Mainland zabezpečuje letecké spojenie s Aberdeenom, Glasgowom, Edinburghom, Invernessom a Kirkwallom.

Referencie
----------

1. ↑   *2011 Census: First Results on Population and Household Estimates for Scotland - Release 1C (Part Two)* [online]. National Records of Scotland, 2013-08-15, [cit. 2017-04-09]. Dostupné online. (angličtina)

Iné projekty
------------

Commons
* Spolupracuj na Commons Commons ponúka multimediálne súbory na tému **Shetlandy**
**Telus** je kanadská telekomunikačná spoločnosť so sídlom vo Vancouveri, ktorá poskytuje telefónne, internetové a televízne služby pre oblasť západnej Kanady. Za rok 2007 zaznamenala výnosy vo výške 8,143 miliardy C$.

Telus Communications bola založená v roku 1990 kanadskou provinciou Alberta ako holdingová spoločnosť s cieľom uskutočniť privatizáciu štátnej kráľovskej spoločnosti Alberta Government Telephones Commission (AGT). V roku 1995 získal Telus spoločnosť Edmonton Telephones (EdTel) od mesta Edmonton, čím sa Telus stal majiteľom všetkých telefónnych služieb v provincii Alberta. V roku 1996 sa Telus predstavil verejnosti ako obchodná spoločnosť, čím nahradil AGT a EdTel. V roku 1999 po zlúčení Telusu (v Alberte) a spoločnosti BCTel (v Britskej Kolumbii) vznikla Telus Corporation, čím sa Telus stal druhou najväčšou telekomunikačnou spoločnosťou v Kanade s 22% podielom na trhu po Bell Canada, ktorá má na trhu podiel vo výške 42%.

Externý odkaz
-------------

* Oficiálna stránka (po anglicky)
**Sherwood Clark Spring** (\* 3. september 1944, Hartford, Connecticut, USA) je bývalý armádny dôstojník a americký kozmonaut. Vo vesmíre bol raz.

Život
-----

### Štúdium

Vyštudoval vojenskú akadémiu USA United States Military Academy vo West Pointe a potom absolvoval štúdium na University of Arizona.

### Zamestnanie

V roku 1980 bol prijatý medzi kandidátmi astronautov a neskôr do tímu astronautov NASA. Zostal tu do roku 1988. Mal prezývku Woody.

### Lety do vesmíru

Na obežnú dráhu sa v raketoplánoch dostal raz a strávil vo vesmíre 6 dní, 21 hodín a 4 minúty. Absolvoval dva výstupy do voľného vesmíru (EVA). Bol 192 človekom vo vesmíre.

* STS-61-B Atlantis (27. november 1985 – 3. december 1985), letový špecialista

Iné projekty
------------

Commons
* Spolupracuj na Commons Commons ponúka multimediálne súbory na tému **Sherwood C. Spring**

Externé odkazy
--------------

* Web Space
* Web MEK.Kosmo

Zdroj
-----

*Tento článok je čiastočný alebo úplný preklad článku Sherwood Clark Spring na českej Wikipédii.*
Súradnice: 42°51′54″S 25°29′08″V﻿ / ﻿42,86500°S 25,48556°V﻿ / 42.86500; 25.48556

**Dom Dragošina Marangozova** (bulh. Къща на Драгошин Марангозов‎ – *Kăšta na Dragošin Marangozov*), alebo **Dom Gany Pandurskej** (bulh. Къща на Гана Пандурска‎ – *Kăšta na Gana Pandurska*) je dom z 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky miestneho významu.

Lokalita
--------

Dom Dragošina Marangozova sa nachádza v historickej časti mesta Triavna na ulici „P. R. Slavejkov" (bulh. улица „П. Р. Славейков", doslova *ulica P. R. Slavejkova*) č. 54.

Dejiny
------

Presnejší dátum výstavby ani meno autora stavby nie sú známe. V dome žil Dragošin Marangozov, jeden z majstrov, ktorí vyrábali ikonostas pre Chrám svätého Juraja v Triavne.

V roku 1967 dom získal štatút kultúrnej pamiatky miestneho významu. V roku 1968 boli na dome uskutočnené reštauračné práce. Následne medzi rokmi 1969 a 1990 bola budova sídlom *Regionálneho pionierskeho domu* a v rokoch 1995 – 2000 sídlom *Okresného detského komplexu*. Od roku 2017 sídli v prízemí domu remeselná dielňa, ktorá vyrába a predáva krpce.

Charakteristika
---------------

Budova predstavuje trevnenský typ obrodeneckého domu, od typického trevnenského domu sa však mierne odlišuje. Hlavný rozdiel predstavuje rohový oblúk, ktorý prechádza prízemím a medziposchodím. Dom je trojposchodový s prízemím, medziposchodím a obytným poschodím. Fasáda budovy sa čiastočne zmenila pri rekonštrukcii na konci 60. rokov 20. storočia.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Rok vyhlásenia: 1967

Dôvod pamiatkovej ochrany: architektonická hodnota budovy

Oficiálny názov na zozname kultúrnych pamiatok: *Kăšta na Dragošin Marangozov* (bulh. Къща на Драгошин Марангозов, doslovne Dom Dragošina Marangozova), *Kăšta na Gana Pandurska* (bulh. Къща на Гана Пандурска, doslovne Dom Gany Pandurskej)

Galéria
-------

* pohľad na dom z juhovýchodupohľad na dom z juhovýchodu
* pohľad na vrchnú časť domupohľad na vrchnú časť domu
* časť južnej fasádyčasť južnej fasády
* vchod do domu v južnej fasádevchod do domu v južnej fasáde

Referencie
----------

1. 1 2 3 4 5 6 7 8 9 10 11  DIMITROVA, Irina. Na razchodka iz văzroždenska Triavna. Varna : Izdatelstvo „Slavena". 2018. 72 s. ISBN 9786191901289. S. 43. (po bulharsky)
2. 1 2 3 4 5 6 7 8 9 10 11   *Регистри | Община Трявна* [online]. tryavna.bg, 2017-06-26, [cit. 2023-07-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Dragošina Marangozova**
Súradnice: 42°08′59″S 24°45′07″V﻿ / ﻿42,14972°S 24,75194°V﻿ / 42.14972; 24.75194

**Dom Georgiho chadžiho Nikolaidiho** (bulh. Къщата на Георги хаджи Николаиди – *Kăštata na Georgi chadži Nikolaidi*), alebo **Dom Georgiho Nikolaidiho** (bulh. Къщата на Георги Николаиди – *Kăštata na Georgi Nikolaidi*) je meštiansky obrodenecký dom z druhej polovice 19. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku. Kultúrna pamiatka miestneho významu. Kultúrna pamiatka národného významu.

Lokalita
--------

Danovov dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv.

Dejiny
------

Dom bol postavený v rokoch 1868 – 1870 pre potreby obchodníka s tabakom, Georgiho chadžiho Nikolaidiho, ktorý bol v tom čase jedným z najbohatších obyvateľov Plovdivu. V roku 1905 dom kúpil Georgi Šivačev, prvý advokát pôsobiaci v Plovdive po oslobodení Bulharska, ktorý vyštudoval právo v Zürichu.

V roku 2012 bola budova reštaurovaná. V súčasnosti (2023) funguje ako rodinný hostel.

Charakteristika
---------------

Budova je predstaviteľom bulharského obrodeneckého baroka plovdivského typu. Budova je nesymetrická, medzi stranou budovy z dvora a stranou z ulice je dvojposchodová denivelácia. Z dvora je budova jednoposchodová, pred vchodom vo dvore sa nachádza portikus s tympanónom a sedlovou strechou pod ktorou sa nachádza dvojramenné schodisko vedúce ku vchodu. Úzke dvojramenné schodisko, ktoré prepája jednotlivé poschodia sa nachádza aj vnútri budovy. Zo strany od ulice je centrálna časť fasády umiestnená medzi dvoma arkiermi, ktoré sú zakončené trojuholníkovými frontónmi.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Budova bola vyhlásená za kultúrnu pamiatku národného významu v Štátnom vestníku č.4 z roku 1995, pričom ako dôvod ochrany bola stanovená architektonicko-umelecká hodnota budovy. Názov budovy ako je uvedený na zozname kultúrnych pamiatok národného významu je *Kăštata na Georgi Nikolaidi* (bulh. Къщата на Георги Николаиди, doslova *Dom Georgiho Nikolaidiho*).

Galéria
-------

* celkový pohľad na budovu zo severozápaducelkový pohľad na budovu zo severozápadu
* centrálna časť severnej fasádycentrálna časť severnej fasády
* detail zo severnej fasádydetail zo severnej fasády
* detail zo severnej fasádydetail zo severnej fasády
* vchod do areálu dvoravchod do areálu dvora
* informačná tabuľa na budoveinformačná tabuľa na budove

Referencie
----------

1. 1 2 3 4 5 6  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 271. (po bulharsky)
2. 1 2 3 4  MATEEV, Matej. Plovdiv – Stolicata na bălgarskija barok. Plovdiv : Nacionalna akademija na architekturata. 2003. 728 s. ISBN 9789549103816. S. 230. (po bulharsky)
3. 1 2 3 4   mc.government.bg, [cit. 2022-08-20]. Dostupné online.
4. 1 2 3   plovdiv24.bg, [cit. 2023-04-12]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Georgiho chadžiho Nikolaidiho**
**Tellis** (starogr. *Τέλλις* – *Tellis*) bol olympijský víťaz v behu na jedno stadion v roku 708 pred Kr.

Tellis zo Sikyónu, mesta pri severovýchodnom pobreží Peloponézu, zvíťazil na 18. olympijských hrách v behu na jedno stadion, v športovej disciplíne, v ktorej sa súťažilo od založenia hier v roku 776 pred Kr. Beh na dve stadiá (diaulos) zaviedli na olympijských hrách v roku 724 pred Kr. Prvým víťazom tejto disciplíny bol Hypénos z Pisy. Na 15. hrách v roku 720 pred Kr. zaviedli tzv. *dlhý beh*, po grécky dolichos, ktorý sa na začiatku bežal len na sedem stadií (napokon až na 24 stadií) a zvíťazil v ňom Akanthos zo Sparty. Vzdialenosť stadia (600 stôp) sa pohybovala zhruba od 175 do 200 metrov.

V roku 708 pred Kr. keď súťažil Tellis, zaviedli v Olympii, po výlučne bežeckých disciplínach, zápasenie (*palé*) a päťboj (*pentathlon*).

Referencie a bibliografia
-------------------------

1. 1 2 3 4 5  Eusebios, *Kronika* 2,193.
2. 1 2  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
3. 1 2  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 113.
4. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 199.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 47.

Pozri aj
--------

* Zoznam olympijských víťazov staroveku
Benu na egyptskom papyruse
Vták **Benu** je staroegyptským predobrazom Fénixa. Jeho uctievanie je spojené so staroegyptským mestom On (starogr. Heliopolis) v Dolnom Egypte. Medzi niektoré jeho prívlastky patria *Ten, ktorý sa rodí sám zo seba*, *Ten, ktorý stúpa* a *Vládca výročí*.

Etymologicky je meno Benu odvodené od slovesa **weben** znamenajúceho „jasne žiariť" alebo „žiarivo stúpať", ktoré sa viažu k pohybu slnka na oblohe. Uctievanie Benua je teda spojené s uctievaním slnka, predovšetkým v podobe slnečného boha Atum-Ra. Benu sa ďalej spájal s egyptským kalendárom, znovuzrodením a pravidelným, životodárnym stúpaním hladiny Nílu. Vo všeobecnosti Benu symbolizoval opakujúce sa javy v prírode, striedanie ročných období a ročný pohyb slnka po oblohe, aj v mytologickej histórii starovekého Egypta – tzv. milénia, po ktorých, ako Egypťania verili, sa dejiny opakujú.

S vtákom Benu sa spájajú aj tzv. kamene **benben** – starogr. *obeliskos*. Podľa egyptskej kozmológie sa Benu na počiatku sveta vynoril z prvotných vôd a svojim výkrikom začal plynutie času. Potom sa z tých istých vôd vynorila prvá zem, pahorok benben, na ktorý sa nesmrteľný vták usadil. Na tomto prvotnom benbene údajne spočíval chrám boha Réa v One. 

O kulte vtáka Benu máme dosiaľ málo informácii a nevieme, aká bola jeho presná spojitosť s uctievaním boha Ra a s kultom faraónov. Podobne ako pri skúmaní iných zoomorfných kultov, v Egypte boli nájdené múmie volaviek, ktoré mohli predstavovať vtáka Benu.
**Teloméra** (*telos* – koniec, *meros* – časť) je koncová časť eukaryotických chromozómov. Keďže eukaryotické chromozómy sú na rozdiel od prokaryotických lineárne a nie uzavreté do kruhu, existujú na nich koncové časti s niekoľkými špecifickými vlastnosťami.

Na rozdiel od dvojvláknového zlomu v DNA telomérické konce chromozómov neumožňujú vzájomné spájanie týchto častí chromozómov. Teloméry sa zúčastňujú na udržaní polohy chromozómov v bunkovom jadre a na správnom spárovaní homologických chromozómov počas redukčného delenia – meiózy. Niekedy obsahujú špeciálne proteíny, ktoré sa na iných miestach chromatínu nevyskytujú. DNA v telomérach patrí k nekódujúcej DNA (neobsahuje gény) a tvorí ju motív s dĺžkou 6 – 10 bázových párov, ktorý má rôzny počet opakovaní (u človeka niekoľko sto až tisíc). V ľudských bunkách je táto opakujúca sa sekvencia TTAGGG.

Na úplnom konci teloméry vzniká previs jedného vlákna dvojzávitnice DNA a to na jej 5´ konci. Táto prevísajúca DNA môže vytvárať tzv. vlásenkový ohyb.

Počas replikácie DNA nastáva problém s replikáciou telomér. Pri každom bunkovom delení sa teloméry skracujú. Predĺžiť na pôvodnú dĺžku ich dokáže enzým telomeráza, ktorá má vlastnosti reverznej transkriptázy.

Externé odkazy
--------------

* Replikácia telomér na www.biopedia.sk
**Robotnícky kultúrny dom** je dom v Nitre, ktorý bol postavený v roku 1935 a ktorého autorom je slovenský architekt Oskar Singer. Je postavený vo funkcionalistickom štýle.

Architektonické riešenie
------------------------

Sociálnodemokratický robotnícky kultúrny dom patrí k významným, avšak málo známym funkcionalistickým stavbám na Slovensku, má jednoduchú kubickú podobu so zasunutým bočným vstupom, ktorý sa nachádza za troma stĺpmi nesúcimi plnú stenu západnej fasády. Tá je oživená iba balkónom nad vstupom. Pôvodne sa na fasáde nachádzala nástenná maľba, ktorej autorom bol Mihály Biró. Na prízemí budovy sa nachádzali kancelárie, čitáreň a byt domovníka. Na podlaží bola umiestnená prednášková sála s javiskom.

V súčasnosti sa v bývalom kultúrnom dome nachádza internetová kaviareň, maľba už neexistuje a je k nemu pristavaný ďalší objekt. Oba patria odborovému zväzu.

Použitá literatúra
------------------

* Foltýn, L. : *Slovenská architektúra a Česká avantgarda 1918-1939*, Bratislava, SAS 1933
* Dulla, M. – Moravčíková, H. a i.: *Architektonické diela 20. storočia na Slovensku*. Architektúra & Urbanizmus, 30-36, 1998
* Dulla, M. – Moravčíková, H. : *Architektúra Slovenska v 20. storočí*, Bratislava, 2003
* Dulla, M.: *Slovenska architektúra od Jurkoviča po dnešok*, Bratislava, 2007

Súradnice: 48°18′43″S 18°05′29″V﻿ / ﻿48,311903°S 18,091339°V﻿ / 48.311903; 18.091339
**Tellón** (starogr. *Τέλλων* – *Tellón*) bol olympijský víťaz v boxe dorastencov v roku 472 pred Kr.

Tellóna z arkádskeho Oresteionu korunovali v Olympii vencom za víťazstvo v boxe dorastencov na 77. hrách v roku 472 pred Kr. (Pausanias v 2. stor. za jeho rodisko uvádza *Oresthasion*, ktorý sa podľa Thukydida v 5. stor. pred Kr. nazýval *Oresteion*.) Box dorastencov sa stal olympijskou disciplínou na 41. hrách v roku 616 pred Kr. V starovekom Grécku mal box (pygmé) voľnejšie pravidlá. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Súboj trval tak dlho, kým sa neskončil pre jedného zo súperov víťazstvom.

Staroveký grécky cestovateľ a spisovateľ Pausanias v druhom storočí navštívil Olympiu a zaznamenal, že v posvätnom okrsku olympijskej *Altidy* videl sochu Tellóna. Archeológovia podstavec jeho sochy so stopami kovových nôh objavili. Ležal pri stene byzantskej budovy na okraji chrámovej terasy. Starší nápis sa datuje do 5. stor. pred Kr. a mladší do 1. stor. pred Kr. kedy bol obnovený.

Referencie a bibliografia
-------------------------

1. 1 2  Nigel Nicholson, *Aristocracy and Athletics in Archaic and Classical Greece*, str. 123.
2. 1 2  Pausanias, *Periégésis tés Hellados*, 6,10,9.
3. ↑  Simon Hornblower, *A Commentary on Thucydides: Books IV-V.24*, str. 416.
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. S. 378.
5. ↑  Eusebios, *Kronika* 2,193.
6. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 247.
7. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 145-146.
8. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. S. 570 vysvětlivky.

Pozri aj
--------

* Zoznam olympijských víťazov staroveku
**Maison européenne de la photographie** (doslova *Európsky dom fotografie*) je galéria v Paríži, ktorá sa venuje fotografii.

História
--------

Galéria bola otvorená vo februári 1996 v ulici *Rue de Fourcy* č. 5 v 4. obvode, v mestskom paláci *Hôtel Henault de Cantorbe* z počiatku 18. storočia, ktorý je od roku 1943 v majetku mesta Paríž. K palácu bolo pristavené moderné krídlo. Okrem výstavných sál sa tu nachádza knižnica, poslucháreň a videotéka. Galéria je financovaná mestom. Múzejná zbierka je venovaná súčasnému umeniu, fotografii a video umeniu. Odborná knižnica obsahuje 22 000 kníh.

Sídlo
-----

Inštitúcia sídli v mestskom paláci *Hôtel Henault de Cantorbe*. V roku 1702 a 1704 kúpil kráľovský pokladník François-Alphonse Henault de Cantobre dva susediace domy a do roku 1707 ich nechal prestavať na palác, ktorý nesie jeho meno.

Zdroj
-----

*Tento článok je čiastočný alebo úplný preklad článku Maison européenne de la photographie na českej Wikipédii.*
Súradnice: 48°51′18″S 2°21′32″V﻿ / ﻿48,855°S 2,3588889°V﻿ / 48.855; 2.3588889
**Markazit** je minerál kryštalizujúci v rombickej sústave, chemicky disulfid železnatý - FeS2.

Charakteristika
---------------

Markazit vytvára kryštály mnohorakých tvarov, vrátane tabuľkovitého a pyramidálneho. Tieto kryštály majú väčšinou zaoblené plochy. Zdvojčatením z nich vznikajú kopijovité alebo hrebeňovité agregáty. Môže však mať celistvý, nátekovitý alebo obličkovitý habitus. Vnútorná stavba markazitových hľúz je lúčovitá. V porovnaní s pyritom je jeho farba bledšia, na vzduchu tmavne. Vryp má zelenočierny. Je to nepriehľadný minerál s kovovým leskom.

Vznik
-----

Vzniká v usadených horninách, z hydrotermálnych roztokov na rudných žilách, častý je výskyt hľúz aj pekne vyvinutých kryštálov v uhlí.

Poznávanie
----------

Markazit sa na vzduchu pomerne rýchlo rozkladá, čím sa líši od pyritu, ktorý je aj napriek rovnakému chemickému zloženiu stálejší. Slabo sa rozpúšťa v kyseline dusičnej.

Výskyty na Slovensku
--------------------

Banská Štiavnica (Štiavnické vrchy), Prievidza, Handlová, Ortúty (Kremnické vrchy, pri Banskej Bystrici) a viacero drobných hydrotermálnych výskytov.

Pozri aj
--------

* Zoznam minerálov

Iné projekty
------------

Commons
* Spolupracuj na Commons Commons ponúka multimediálne súbory na tému **Markazit**

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* Markazit na www.mindat.org
**Sebastián Fabricius** (tiež **Sebastián Fabritius**) (\* 25. máj 1625, Kutná Hora, Česko – † 10. máj 1681, Drážďany, Nemecko) bol slovenský spisovateľ, autor autobiografickej prózy.

Životopis
---------

Pochádzal z nemeckej meštianskej rodiny, jeho otec bol majiteľom bane na striebro. Vzdelanie získaval v Čechách, na Slovensku (Bratislava, Pezinok, Ilava) a zrejme i v Nemecku. Pôsobil ako evanjelický farár a kazateľ – v Ilave (1648 – 1649), v Pravoticiach (1649 – 1651), v Liptovskom Jáne (1651 – 1652), v Otrokovciach (1652 – 1661). Po bitke na Bielej hore (1620) z náboženských dôvodov o (1652 – 1661). Po bitke na Bielej hore (1620) z náboženských dôvodov odišiel do Nemecka, neskôr do Uhorska, a v roku 1672 napokon ušiel pred súdnymi procesmi opäť do Nemecka.

Tvorba
------

Svoje diela písal v nemčine, pričom sa zameriaval na memoárovú literatúru. Námety čerpal zo svojich zážitkov počas pobytu v Čuvári, ktoré bolo v tej dobe pod tureckou nadvládou, ale vracal sa tiež do detstva, pričom svoje spomienky písal z pohľadu dieťaťa. Pri rozprávaní sa uchyľoval k dramatizácii spomienok, ktoré prekladal nevšednými, až naturalistickými a hrôzostrašnými príbehmi, aby oživil dej. Bol tiež dobrým psychológom a pozorovateľom, nakoľko dokázal veľmi dôveryhodne a presne zachytiť duševné stavy ľudí.

Dielo
-----

* 1679 – *Pichľavý tŕň (Spina pungens alebo Stachlicher Dorn)*, memoárová próza

Autoritné údaje: * abART: 62939
* VIAF: 311249572
**Mykoplazma** (lat. *Mycoplasma*; staršie názvy *L-organizmy, pleuropneumonia-like organisms*) je druhovo veľmi početný rod baktérií predstavujúci najmenšie a najjednoduchšie prokaryotické bunky vôbec. V minulosti sa mykoplazmy (najmä v botanike) pre svoju jednoduchosť považovali za vírusy alebo za prechodné formy medzi vírusmi a baktériami.

Vyznačujú sa tým, že im chýba bunková stena a ich tvar tak udržiava iba trojvrstvá cytoplazmatická membrána. Veľa druhov mykoplazmy je bežnými komenzálmi slizníc dýchacieho, urogenitálneho alebo tráviaceho traktu zvierat a ľudí. Iba niektoré druhy sú dôležitými patogénmi zvierat a ľudí. Medzi najznámejšách zástupcov patrí *Mycoplasma pneumoniae* (pôvodca pneumónie u ľudí), *Mycoplasma mycoides* subsp. *mycoides* SC (pôvodca pľúcnej nákazy dobytka) a *Mycoplasma agalactiae* (pôvodca agalakcie (zastavenie produkcie mlieka) oviec).

Zdroje
------

* *Tento článok je čiastočný alebo úplný preklad článku Mycoplasma na českej Wikipédii (číslo revízie nebolo určené).*
Umelcova predstava anomálneho röntgenového pulzaru (AXP), vysoko magnetizovanej neutrónovej hviezdy. 
**Anomálny röntgenový pulzar** (skrátene **AXP** – *Anomalous X-ray pulsars*) je vysoko magnetizovaná, mladá a izolovaná neutrónová hviezda. Prvýkrát boli AXP detegované pomocou röntgenového satelitu Uhuru v 70. rokoch 20. storočia. Ich žiarenie je emitované v röntgenovej oblasti elektromagnetického spektra, keďže sa ale ich rotačná perióda pohybuje v rozmedzí 6 až 12 sekúnd, čo nestačí na napájanie röntgenovej emisie, v súčasnosti je všeobecne zastavaný názor, že ide o neutrónové hviezdy s extrémne silným magnetickým poľom, známe ako magnetary. Tento model, resp. teóriu podporujú predovšetkým pozorovania, že AXP majú v niektorých prípadoch veľmi podobné vlastnosti (periódy pulzov, röntgenové vlastnosti) s astronomickými objektami, vyžarujúce veľké výbuchy röntgenových lúčov a žiarenia gama – mäkkými gama opakovačmi (skrátene SGR – *Soft gamma repeater*). Aj o nich sa uvažuje, že ide v skutočnosti o magnetary. Hoci niektoré AXP pulzary vykazujú (podobne ako SGR) výbuchy, ich menšia aktivita je práve tým hlavným rozdielom medzi týmito dvomi typmi neutrónových hviezd. Magnetické polia AXP pulzarov dosahujú vysoké hodnoty, ktoré sa pohybujú v rozmedzí 1 až 100 gigatesla. Takéto silné magnetické pole spomaľuje rýchlu rotáciu, čo je indikátor *magnetického brzdenia*.

Predpokladá sa, že medzi SGR a AXP pulzarmi je presný vzťah – keďže je magnetické pole a rotácia AXP v porovnaní so SGR slabšia, uvažuje sa, že AXP predstavuje prechod v životnosti SGR pulzaru. Inak povedané, akonáhle magnetické pole SGR slabne a ich rotácia sa spomaľuje, vyvinú sa do AXP. Kvôli rýchlemu spomaleniu rýchlosti ich rotácie sa predpokladá, že AXP majú veľmi nízku životnosť, zhruba 10 000 rokov. I preto máme možnosť pozorovať len niekoľko aktívnych AXP pulzarov. Od roku 2017 je momentálne potvrdených 12 AXP, plus 2 kandidáti (pozri tabuľku). 

**Zoznam niekoľkých kandidátov na AXP a ich odhadovaná doba rotácie v sekundách**| Meno | Rotačná perióda v sekundách |
| --- | --- |
| AXP CXJ0110-7211 | 5,44 |
| AXP 1E 1841-045 | 11,8 |
| AXP AXJ1844-0258 | 6,97 |
| AXP 4U 0142+61 | 8,69 |
| AXP 1RXS 1708-40**\*** | 11,0 |
| AXP 1E 1048-59**\*** | 6,45 |
| AXP 1E 2259+586 | 6,98 |

\* *meno bolo skrátené*

Referencie
----------

1. ↑   *ESA Science & Technology - Anomalous X-ray Pulsar* [online]. sci.esa.int, [cit. 2021-07-08]. Dostupné online.
2. ↑   *Anomalous X-ray Pulsar | COSMOS* [online]. astronomy.swin.edu.au, [cit. 2021-07-08]. Dostupné online.
3. 1 2   *McGill Online Magnetar Catalog -- Main Table* [online]. www.physics.mcgill.ca, [cit. 2021-07-08]. Dostupné online.


|  |  |
| --- | --- |
| Portal | Astronomický portálHviezdny portál |
Stavba troskového kužeľa.
**Troskový kužeľ** alebo **pyroklastický kužeľ** je menší vulkán nadobúdajúci tvar kužeľa, ktorý je tvorený explozívnymi erupciami trosiek a pyroklastík. Jeho výška je oproti iným formám malá obyčajne 40 – 400 m vysoké. Obvykle sa stáva neaktívnym po krátkej dobe. Niekedy eruptuje len raz. Veľa troskových kužeľov má na svojom vrchole misovitý kráter. Troskové kužele sú tvorené prevažne pyroklastikami troskami až vulkanickými bombami často (ale nie výlučne) bazaltového zloženia.

Troskové kužele sa bežne vyskytujú na svahoch stratovulkánov alebo štítových vulkánov a kalder.

Referencie
----------

1. ↑  Okuliarová, M. Levická, J. *troskový kužeľ, Slovenská terminologická databáza* [online]. juls.savba.sk, 2009-09-19, rev. 2010-03-08, [cit. 2012-10-02]. Dostupné online.
2. ↑  Konečný, V. 2008, *Mladý alkalický bazaltový vulkanizmus na Slovensku, príloha k článku.* Enviromagazín, 5, s. 9-10 Dostupné online

Iné projekty
------------

Commons
* Spolupracuj na Commons Commons ponúka multimediálne súbory na tému **Troskový kužeľ**


|  |  |
| --- | --- |
| Portal | Portál vedy o Zemi |
**Myelinizácia** je tvorba myelínových pošiev okolo nervových vlákien. U človeka začína v 20. týždni embryonálneho vývoja (v zadných miechových povrazcoch a tractus spinothalamicus), postupuje smerom nahor k mozgu, kde je jej rozhodujúca časť ukončená okolo druhého roku života. Definitívne ukončenie myelinizácie sa v súčasnosti datuje až do 30-ho až 40-ho roku (parieto-okcipitálna oblasť). Myelinizácia postupuje zdola nahor, zozadu dopredu, od senzitívnych dráh k motorickým a od vývojovo starších k vývojovo mladším štruktúram nervovej sústavy.
Myelinizácia periférnej nervovej sústavy predchádza myelinizácii centrálnej nervovej sustavy.

Nervové vlákna sú funkčne plnohodnotné až po ukončení svojej myelinizácie.

Časové úseky myelinizácie
-------------------------

* do konca 1. mesiaca života – kompletne myelinizovaná je predĺžená miecha, zadné časti Varolovho mosta, pedunculi cerebelli, lemniscus medialis, vývojovo najstaršie časti mozočka, zadné ramienko capsula interna; corpus callosum je tenké a nemyelinizované
* 1. až 4. mesiac života – postupne myelinizuje biela hmota mozočka, celá capsula interna, optická dráha (tractus thalamooccipitalis), začína myelinizovať splenium corporis callosi
* 4. až 8. mesiac života – takmer dokončená myelinizácia biekej hmoty mozočka, postupuje myelinizácia centrum semiovale, myelinizuje genu corporis callosi
* 8. až 12. mesiac života – pri zobrazení magnetickou rezonanciou je dokončená myelinizácia v T1 váženom obraze

Poruchy myelinizácie
--------------------

*Bližšie informácie v hlavnom článku: Poruchy myelinizácie*
Myelinizácia môže byť rôznym spôsobom narušená – či už geneticky alebo z vonkajších príčin. Výsledkom je široké spektrum vrodených a získaných porúch, z ktorých najznámejšie sú rôzne typy leukodystrofií a roztrúsená skleróza (*sclerosis multiplex*). Myelinizácia je známkou funkčnej zrelosti mozgu a môže byť z rôznych príčin oneskorená (malnutrícia, hormonálne poruchy a podobne).

Remyelinizácia
--------------

Remyelinizácia je v centrálnej nervovej sústave možná, ale nie je plnohodnotná.

Zdroje
------

* Seidl Z, Vaněčková M. Magnetická rezonance hlavy, mozku a páteře. Avicenum, 2007.